Kolekcionējamo kāršu spēle

Kolekcionējamo kāršu spēle ir kāršu spēle, kurā katram tās spēlētājam ir jāizveido savs kāršu komplekts. Parasti tas tiek darīts, iegādājoties kārtis no plašas kāršu bibliotēkas vai iemainot tās no citiem spēlētājiem. Šīs kārtis vizuāli vairāk līdzinās kolekcionējamām kartiņām nekā parastām spēļu kārtīm. Pirmā kolekcionējamo kāršu spēle bija Magic: The Gathering. To izdeva 1993. gadā.

Spēlētājs-iesācējs pirms spēles nopērk sākuma komplektu, kurā ir pietiekoši daudz dažādu kāršu, lai varētu uzsākt spēli pret kādu citu iesācēju, bet pēc tam nepieciešams iegādāties atsevišķi papildus kārtis (Booster packs), lai varētu spēlēt arī pret pieredzējušiem spēlētājiem. 

Populārākās kolekcionējamo kāršu spēles ir Magic: The Gathering, Jugio un Pokemoni. Internetā populāra ir arī digitālā kāršu spēle Hearthstone, bet tai netiek drukātas kārtis.

Kāršu spēles